Gunagu

Adrenalín
2023-12-31 18:00 UTC | Divadlo GUnaGU, Františkánske nám. 7, Bratislava, Slovenská republika
Komédia o cvičení, láske a rozchodoch.
Počas prohibície v Amerike mal Al Capone tajné bary, kam ľudia tajne chodili piť. Od čias lockdownu 2020 máme na Slovensku tajné fitcentrá, kam ľudia chodia tajne cvičiť. Žijeme asi zdravšie, ako za Al Caponeho, ale naša krajina je rovnako, ak nie viac chorá a mafiánov má tiež dosť.
Sála GUnaGU je zariadená ako ilegálne fitko. Dnu sa dostanete, ak poviete heslo (prezradí vám ho služba pri vchode). A potom sa roztočí séria hereckých klipov, piesní, improvizácií, gagov, ale aj monológov nielen o cvičení a body-buildingu, ale aj o láske a vzťah-buildingu.
Viktor Horján so šokujúcou úprimnosťou vytvoril z rozchodu s dlhoročným partnerom originálne performance, na ktorom sa nielen pobavíte, ale bude spolucítiť so sklamaním a z rozpadu vzťahu, či ste muž, alebo žena, pretože téma rozchodov je rovnaká pre všetky ľudské dvojice.
GUnaGU, verné svojej tradícii, hovorí o najintímnejších stránkach našich životov tak, že v nich nájdete humor, no občas vás smiech prejde. Nikdy nevieme, kedy sa čosi podobné stane aj nám…
Predstavenie trvá 60 minút bez prestávky.

Vstupenky v sieti Ticketportal
